Organització impulsora: Rezero - Fundació per a la Prevenció de
Residus i Consum

Descripció de l'actuació: Nou Període 
( https://rezero.cat/campanyes/nouperiode/ ) és una campanya
d'educació i sensibilització menstrual que vol trencar amb els
tabús associats a la menstruació i normalitzar aquest fet
natural, que afecta a la meitat de la població mundial, i així
millorar la qualitat de vida de les dones i persones menstruants.

Nou Període contribueix a...

* Desestigmatitzar i naturalitzar la menstruació a través
d'informació rigorosa i contrastada sobre el cicle menstrual i
tot el que suposa menstruar en la nostra societat actual.
* Construir un relat inclusiu, ecofeminista i innovador envers la
menstruació.
* Erradicar qualsevol tipus de discriminació envers les dones i
persones menstruants, com la pobresa menstrual, i contribuir a
l'equitat menstrual a escala social.
* Posar de manifest els impactes per al medi ambient, per la
salut de les persones i a escala econòmica que hi ha al darrera
dels productes menstruals d'un sol ús.
* Oferir informació pràctica sobre totes les alternatives
reutilitzables que existeixen per menstruar de forma més segura i
sense generar residus, com les compreses de tela, la roba
interior menstrual, les copes menstruals, les esponges marines o
el sagnat lliure.
* Fer incidència política a escala municipal, autonòmica i
internacional per garantir la inclusió de polítiques públiques
que afavoreixin l'equitat menstrual i garanteixin la
disponibilitat universal de productes menstruals segurs,
circulars i accessibles.

Actuacions més destacables desenvolupades el 2021:

* Disseny d'un programa d'educació menstrual per a l'aula adaptat
al currículum escolar i apte per alumnat d'entre 11 i 18 anys.
Prova pilot de les activitats en el Col·legi Kotska - Jesuïtes
Gràcia.
* Implantació de la primera xarxa de Lavabos amics de la
menstruació sostenible 
( https://rezero.cat/zero-discriminacio-menstrual-als-equipaments-publics-de-barcelona/ )
 a Barcelona amb més de 80 lavabos públics senyalitzats.
* Realització d'activitats de sensibilització innovadores com ara
Instagram Lives 
( https://www.instagram.com/tv/CXwa7O2BVmq/?utm_source=ig_web_copy_link )
 o Webinar ( https://www.youtube.com/watch?v=13mZ4V8S7to&t=1s )
sobre menstruació i salut, productes menstruals reutilitzables,
etc. amb persones influents en xarxes socials i expertes
referents en el món de la ciència.
* Sorteigs de lots de productes menstruals reutilitzables en les
xarxes per fomentar-ne l'ús i coneixement entre la població.
* Sensibilització i socialització de coneixement entorn els
productes menstruals a través de les xarxes, en la web de Rezero,
en tallers i xerrades...
* Creació del primer directori de productes menstruals
reutilitzables per afavorir la visibilitat de les fabricants
locals i facilitar a les dones i persones menstruants la compra
d'aquests productes.
* Difusió de la Guia cap a la menstruació residu zero 
( https://rezero.cat/wp-content/uploads/2022/02/Guia-2a-edicio-Catalunya-web-V3.pdf )
, amb eines pràctiques per fer el pas cap a una menstruació més
sostenible amb el cos i el planeta.
* Recollida de signatures a partir del Manifest Sagnant 
( https://bit.ly/3lV5Bqc ) per reclamar polítiques transformadores
d'equitat menstrual i accessibilitat a productes menstruals
segurs, circulars i accessibles.

Calendari execució: La campanya es va iniciar l'any 2020 i té
previsió de continuïtat en els pròxims anys.

Pàgina web: https://rezero.cat/campanyes/nouperiode/

Dades de contacte: Marta Beltran // martab@rezero.cat //
936686107